**Contract subsecvent nr. 5**

**la acordul – cadru nr. 19260605/06.05.2020 - furnizare energie electrică**

În temeiul Legii nr. 98/2016 privind achizițiile publice și a Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice și în baza Acordului-cadru nr. 595741/06.05.2020, a intervenit prezentul contract subsecvent de furnizare energie electrică, între:

**MINISTERUL AFACERILOR INTERNE - INSPECTORATUL PENTRU SITUAŢII DE URGENŢĂ “PETRODAVA” AL JUDEŢULUI** **NEAMŢ**, cu sediul în str. Cuejdi nr. 34, localitatea PIATRA NEAMŢ, telefon: 0233/216815, fax: 0233/211666, e-mail: [logistica@ijsunt.ro](mailto:logistica@ijsunt.ro), cod fiscal 2613460, cont Trezorerie RO78TREZ23A610500200103X, deschis la Trezoreria Piatra Neamţ, reprezentat prin colonel Mitrea Mihai – desemnat Inspector şef, în calitate de **achizitor**, pe de o parte,

şi

**TINMAR ENERGY,** persoana juridica de drept roman, cu sediul in localitatea Bucuresti, Calea Floreasca nr.246 C, cladirea Sky Tower, etaj 17, sector 1, telefon 021.318.07.72, fax 021.318.07.71. avand licenta de furnizare eliberata de ANRE cu nr. 1809 din data de 17.07.2015, CUI34620961, atribut fiscal ,,RO,, inscrisa in Registrul Comertului cu nr.J 40/6868/2015, cod IBAN nr.RO 40TREZ 7005069XXX012928, deschis la AFPCMJ Bucuresti, Trezoreria Municipiului Bucuresti-ATCP contribuanili mari, reprezentata prin Director General, George Oancea, numita in cele ce urmeaza, în calitate de **furnizor**, pe de altă parte,

***2. Definiţii***

2.1 În prezentul contract următorii termeni vor fi interpretaţi astfel:

a. *contract* -prezentul contract şi anexele sale;

b.*achizitor, beneficiar şi furnizor* - părţile contractante, aşa cum sunt acestea numite în prezentul contract;

c. *preţul contractului* - preţul plătibil furnizorului de către achizitor/beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. *produse* - bunurile cuprinse în prezentul contract, pe care furnizorul se obligă, prin contract, să le furnizeze achizitorului/beneficiarului;

e. *servicii –* servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;

f. *origine* - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor poate fi distinctă de naţionalitatea furnizorului;

g. *destinaţie finală* - locul unde furnizorul are obligaţia de a furniza produsele;

h. *termenii comerciali de livrare* - vor fi interpretaţi conform INCOTERMS 2000 – Camera internaţională de Comerţ (CIC);

i. *forţa majoră* – reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;

j. *zi*- zi calendaristică; *an* - 365 de zile;

k. *daune – interese* - valoarea din contract a cotei părţi rămase de executat.

**3. *Interpretare***

3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “*zi*” sau “*zile*” sau orice referire la zile reprezintă zile calendaristice dacă nu se specifică în mod diferit.

## Clauze obligatorii

**4.*Obiectul şi preţul contractului***

4.1 Furnizorul se obligă să furnizeze, respectiv să vândă şi să livreze ***energie electrică*** la locurile de consum prevăzute în *anexă*,în perioada şi în conformitate cu obligaţiile asumate prin prezentul contract, corelativ cu fondurile alocate achizitorului pentru executarea contractului.

4.2 Achizitorul se obligă să plătească furnizorului preţul convenit pentru îndeplinirea contractului de furnizare ***energie electrică***, în limita fondurilor alocate şi a modificărilor bugetare survenite în perioada executării contractului pentru cantitatea de energie electrică efectiv consumată/loc consum (lei/MWh), determinată potrivit înregistrărilor contorului de decontare, preţ format din:

- preţ propriu de furnizare, fix şi invariabil pe intervale orare, neschimbat pe perioada duratei contractului şi indiferent de cantitatea de energie electrică efectiv consumată;

- tarife și costuri reglementate, conform prevederilor legale în vigoare.

4.3Tariful pentru energia activă va fi de **tip monom simplu**, indiferent de nivelul de tensiune, de sezon şi de zona orară.

Nu se vor percepe penalităţi pentru abaterile suplimentare de la prognoza de consum, în cazul consumatorilor cu putere aprobată mai mare sau egală cu 1MVA;

* 1. Preţul pentru energia reactivă este cel reglementat de către ANRE şieste acelaşi pentru un nivel de tensiune, atât pentru energia reactivă inductivă, cât şi pentru energia reactivă capacitivă;

Preţul **propriu de livrare** aenergiei electrice active al **furnizorului este ferm**,exprimat în lei şi invariabil pe intervale orare, indiferent de cantitatea de energie electrică efectiv consumată, garantat şi nemodificabil pentru perioada de valabilitate a contractului.

Preţul contractului **poate fi ajustat în limita modificărilor aprobate de ANRE** a tarifelor reglementate (transport, serviciul de sistem, distribuţie şi administrare piaţă), accizei, contribuţiei pentru cogenerarea de înaltă eficienţă şi valorii certificatelor verzi (calcul valoare/mod de facturare) precum şi altor prevederi legale incidente. Tarifele şi taxele specifice domeniului energiei, reglementate prin acte normative emise ulteriorderulării prezentei proceduri de achiziţie, vor putea fi incluse sau eliminate din structura preţului final plătit de autoritatea contractantă, conform respectivelor acte normative.

Orice modificare a acestora, prin modificarea legislaţiei aplicabile (eliminare, completare, modificare valoare etc.), va duce la actualizarea automată a valorilor facturate de către furnizor, fără a fi necesară amendarea prezentului contract, furnizorul notificând achizitorului modificările intervenite, cu precizarea temeiului legal al acestora. Pe toata perioada de derulare a contractului furnizorul va suporta integral costurile cu dezechilibrele.

4.5 Valoarea totală estimată convenită pentru îndeplinirea contractului, plătibilă furnizorului de către achizitor, este de **29.064,09 lei**, din care TVA **4.640,48** lei.

*Valoarea totală a contractului urmează a fi definitivată în funcţie de facturile emise de* ***furnizor*** *pe toată perioada derulării contractului, conform documentelor justificative.*

4.6 Părţile pot stabili de comun acord modificarea contractului cu privire la cantităţile şi preţul total în situaţia reducerii fondurilor bugetare alocate.

**5. *Durata contractului***

5.1 Contractul este valabil de la data de **01.04.2021** până la data de **31.05.2021.**

5.2 Prezentul contract intră în vigoare după semnarea acestuia de către părţi.

**6. *Documentele contractului***

6*.*1 Documentele contractului sunt:

*a) acordul cadru nr. 19260605/06.05.2020 cu anexele aferente– anexa nr. 1;*

*b) lista cu cantitățile și prețul contractului – anexa nr. 2;*

*c) tabel cu locaţiile și grafic de plăţi – anexa nr. 3;*

***7*. *Obligaţiile principale ale furnizorului***

7.1 ***Furnizorul*** va executa obligaţiile prevăzute la clauza 4.1.

7.2 ***Furnizorul*** se obligă să furnizeze energie electrică, la standardele şi performanţele prevăzute în reglementările ANRE și prezentate în propunerea tehnică cu mențiunea că *„în cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini”*.

7.3 ***Furnizorul*** se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu furnizarea energiei electrice, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

7.4 Furnizorul se obligă să deţină Licenţă de furnizare a energiei electrice şi să respecte prevederile condiţiilor asociate acesteia în relaţia cu achizitorul/beneficiarii.

7.5 Furnizorul se obligă să nu transfere total sau parţial obligaţiile asumate prin prezentul contract.

7.6 Furnizorul are obligaţia să factureze achizitorului contravaloarea cantităţilor de energie electrică la preţurile stabilite în contract.

7.7 Furnizorul se obligă să solicite OR să ia măsuri, în cel mai scurt timp posibil, pentru remedierea defectiunilor și a deranjamentelor survenite în instalațiile de distribuție/transport, cu respectarea standardelor de performanță în vigoare;

7.8 Furnizorul se obligă:

-Să asigure serviciile de transport/distribuţie a energiei electrice;

-Să încheie contractul de rețea în maximum 5 zile de la încheierea contractelor subsecvente de furnizare a energiei electrice, în conformitate cu prevederile *art. 11, alin 1 din Ordinul ANRE nr. 235/2019 pentru aprobarea regulamentului de furnizare a energiei electrice la clienții finali;*

- Să asigure, prin intermediul operatorului de rețea (OR), fiecărui consumator puterea şi energia electrică în termenii contractaţi cu respectarea prevederilor contractului-cadru de distribuție aprobat prin Ordinul ANRE nr. 90/2015 și a indicatorilor de performanță în conformitate cu Ordinul ANRE nr. 11/2016 privind aprobarea Standardului de performanţă pentru serviciul de distribuție a energiei electrice;

- Să asigure, prin intermediul operatorului de rețea (OR), continuitatea în alimentare, respectând durata maximă de restabilire a alimentării în cazul întreruperilor accidentale prevăzută în Avizele tehnice de racordare, conform Standardului de performanță pentru serviciul de distribuție al energiei electrice;

- Să asigure, prin intermediul operatorului de rețea (OR), în punctul de delimitare parametrii de calitate, respectiv frecvenţa şi tensiunea la valorile nominale, cu abaterile prevăzute de reglementările în vigoare, conform Standardului de performanţă pentru serviciul de distribuție al energiei electrice;

- Să asigure prin operatorul de distributie, monitorizarea parametrilor de calitate ai energiei electrice furnizate, în conformitate cu prevederile Standardului de performanta pentru serviciul de distributie a energiei electrice, iar datele să fie puse gratuit la dispoziţia consumatorului;

- În cazul întreruperii neplanificate a furnizării energiei electrice datorate unor incidente (defecţiuni, deranjamente, etc.) la instalaţiile de distribuţie/transport durata de realimentare să fie conform avizului tehnic de racordare, stabilită prin standardul de performanţă pentru serviciul de distributie al energiei electrice;

- Grupurile de măsurare/contoarele utilizate în decontarea energiei electrice să fie omologate legal, să fie procurate şi montate de operatorul de distribuţie pe cheltuiala sa, prin intermediul furnizorului, conform reglementărilor aplicabile;

- Grupurile de măsurare/contoarele să fie verificate periodic sau ori de câte ori este necesar si să fie înlocuite, conform prevederilor Standardului de performanţă pentru serviciul de distribuţie al energiei electrice (Ord. ANRE 11/2016) şi a Condiţiilor-cadru pentru prestarea serviciului de distribuţie a energiei electrice (Ord. ANRE 90/2015) de operatorul de distribuţie, prin intermediul furnizorului. Verificarea periodica a grupurilor de măsurare/contoarelor să se faca la termenele stabilite prin instrucţiunile metrologice în vigoare de către organisme acreditate;

-Schimbarea, montarea şi procurarea grupurilor de măsurare/contoarelor funcţie de tipul de tarifare, monom simplu, să se facă de către operatorul de distribuție, conform prevederilor legale aplicabile;

- Să intermedieze, în relaţia cu operatorul de distribuţie, toate solicitările transmise de consumatorul final, pentru fiecare loc de consum, cu privire la tipul echipamentului de măsurare, în funcţie de categoria consumatorului şi tariful care urmează să fie aplicat;

-Să informeze operatorul de rețea (OR) pentru reconsiderarea mărimilor de reglaj ale protecțiilor din instalațiile de distribuție/transport, la cererea justificată a clientului final, în conformitate cu prevederile art. 33, lit. y) din Ordinul ANRE nr. 235/2019;

-Să asigure, prin operatorul de distribuție, efectuarea reviziilor şi reparaţiilor programate ale echipamentelor şi instalaţiilor de distribuţie/transport, conform prescripţiilor energetice în vigoare;

- Să anunţe consumatorul, cu minimum 5 zile înainte, despre întreruperile programate în furnizarea energiei electrice, data întreruperilor și durata acestora urmând a fi redusă la minim prin identificarea de către operatorul de distribuţie, prin intermediul furnizorului, a unor soluții alternative de alimentare cu energie electrică;

- În cazul unor defecţiuni în instalaţia de utilizare a consumatorului, la cererea acestuia, să solicite operatorului de distribuție să ia măsuri, de întrerupere a furnizării energiei electrice şi de separare vizibilă a instalaţiei de utilizare a consumatorului de instalaţia de alimentare;

-Să primească de la operatorul de distribuție, în termen de maximum 8 zile lucrătoare, calculat de la ultima zi calendaristică a fiecărei luni contractuale, datele de măsurare înregistrate de contoarele de energie electrică în vederea stabilirii cantităţilor facturate, pentru luna anterioară;

-Să permită accesul delegatului consumatorului la grupurile de măsurare/contoare, atunci când acestea sunt montate în instalaţia furnizorului/operatorului de distribuție;

-Să comunice operatorul de rețea (OR) orice solicitare/sesizare/reclamație/plângere primită de la clientul final care vizează activitatea OR la locul de consum care fac obiectul contractului de furnizare a energiei electrice, să solicite OR rezolvarea/clarificarea problemelor semnalate de clientul final, să primească și să comunice clientului răspunsul OR, în conformitate cu prevederile art. 33, lit. w) din Ordinul ANRE nr. 235/2019, în termenele prevăzute în Standardul de peformanță pentru activitatea de furnizare a energiei electrice în vigoare (*Ordinul ANRE nr. 6/2017 privind Standardul de Performanţă pentru activitatea de furnizare a energiei electrice*);

-Clientul final are dreptul să primească despăgubiri de la furnizor în cazul în care OR îi întrerupe alimentarea cu energie electrică la solicitarea nejustificată a furnizorului. În situația în care, conform actelor normative aplicabile, clientul final este îndreptățit să primească pentru aceeași întrerupere și compensație și despăgubire, acesta primește fie compensația, fie despăgubirea, respectiv pe cea care are valoarea cea mai mare, în conformitate cu prevederile art. 65, alin 2 din Ordinul ANRE nr. 235/2019;

-Să nu deterioreze bunurile consumatorului şi să readucă părţile de construcţii legal executate aparţinând consumatorului la starea lor funcţională, dacă au fost deteriorate din vina sa, conform prevederilor legale privind respectarea calităţii în construcţii;

-Să suporte costul remedierii defecţiunilor produse în instalaţiile şi echipamentele consumatorului din vina dovedită a furnizorului/operatorului de distribuție;

-Să pună la dispoziția clientului final date comparative privind consumul actual de energie electrică al clientului și consumul din anul anterior, precum și datele de contact ale unor instituții cu atribuții în domeniul îmbunătățirii eficienței energetice, în conformitate cu prevederile art. 33 , lit. k) din Ordinul ANRE nr. 235/2019 și să transmită, la cererea clientului final, în termen de cel mult 5 zile lucrătoare de la momentul înregistrării solicitării, informații privind valoarea facturilor emise și/sau date privind istoricul de consum aferent locului/locurilor de consum al/ale acestuia, pentru ultimile 12 luni calendaristice, fără să perceapă costuri suplimentare pentru acest serviciu, în conformitate cu prevederile art.33, lit. x) din Ordinul ANRE nr. 235/2019;

-Să asigure consumatorului consultanţă gratuită privind managementul curbei de sarcină în vederea scăderii nivelului consumului şi a creşterii eficienţei energetice;

- Posibilitatea neutilizării în totalitate a cantităţii de energie electrică contractată/an fără a pretinde plata de daune – interese, indiferent de puterea contractată;

-În cazul în care furnizorul nu-şi mai poate îndeplini obligaţiile asumate prin contractul de furnizare (preţ sau alte facilităţi) sau îşi pierde licenţa de furnizare, atunci acesta se supune Legii nr. 123/2012 a energiei electrice şi a gazelor naturale, cu modificările și completările ulterioare;

-Furnizorul de energie electrică are obligația să organizeze și să mențină un punct unic de contact, conform prevederilor art. 54 din Ordinul ANRE nr. 235/2019;

-Furnizorul de energie electrică este obligat să dețină pagina proprie de internet, în vederea asigurării serviciilor online pentru gestionarea relației furnizor – consumator, conform prevederilor art. 55 din Ordinul ANRE nr. 235/2019

- Furnizorul de energie electrică nu are dreptul de a denunța unilateral contractul de furnizare de energie electrică încheiat cu consumatorul final, în conformitate cu prevederile art. 25 din Ordinul ANRE nr. 235/2019

-Furnizorul să ofere clientului posibilitatea de modificare (micșorare/majorare) a cantităților de energie electrică achiziționate, în funcție de eventualele predări/preluări de imobile din/în administrare și/sau în funcție de consumul real ce se va înregistra pe parcursul derulării contractelor subsecvente, prin act adițional la Acordul-cadru, fără costuri suplimentare din partea autorității contractante.

***-***Furnizorul este obligat să programeze și să efectueze audiențe. Furnizorul este obligat să contacteze în scris, prin poștă/poștă electronică/fax/telefon, clientul final care a solicitat în scris o audiență, în termen de 5 zile lucrătoare de la data înregistrării solicitării, urmând ca programarea audienței să se stabilească, de comun acord cu acesta, în maximum 15 zile de la data solicitării acesteia, în conformitate cu prevederile art. 33, lit. bb) din Ordinul ANRE nr. 235/2019;

***8. Obligaţiile principale ale achizitorului***

8.1 ***Achizitorul*** se obligă să plătească preţul convenit în contractul subsecvent (preţul propriu de livrare al furnizorului), la care se adaugă tarifele reglementate, acciza, contribuția pentru cogenerarea de înaltă eficiență, costul certificatelor verzi şi TVA-ul, în conformitate cu dispoziţiile şi condiţiile referitoare la angajamentele bugetare.

8.2 Plăţile se vor efectua de către **achizitor**, cu ordin de plată, în lei, în contul deschis de furnizor, la Trezoreria Statului, conform prevederilor Ordonanţei de Urgenţă a Guvernului nr. 146 din 31.10.2002, **în *termen de 30 zile*** de la emiterea facturii, cu excepția instituțiilor publice din domeniul sănătății și entităților publice care furnizează servicii medicale de sănătate, parte a asocierii, pentru care termenul legal de plată este de cel mult 60 zile calendaristice de la data primirii facturii, în conformitate cu prevederile art. 6 alin. (4) și art. 7 din *Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare.*

8.3 Achizitorul nu acordă avans la încheierea contractului.

8.4 Achizitorul se obligă să notifice furnizorul în cel mult 30 de zile schimbarea denumirii.

8.5 Consumatorul nu poate încheia un nou contract cu un nou furnizor decât după achitarea integrală a tuturor datoriilor faţă de furnizor şi cu respectarea prevederilor legale.

***9.Sancţiuni pentru neîndeplinirea culpabilă a obligaţiilor***

9.1 În cazul în care, din vina sa exclusivă, furnizorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca dobândă penalizatoare dobânda legală la nivelul ratei de referinţă a Băncii Naţionale a României plus 8 puncte procentualedin valoarea obligaţiei neîndeplinite, până la îndeplinirea efectivă a obligaţiilor.

9.2 În cazul în care achizitorul nu îşi onorează obligaţiile în termenul contractual, atunci acesta are obligaţia de a plăti ca dobândă penalizatoare dobânda legală la nivelul ratei de referinţă a Băncii Naţionale a României plus 8 puncte procentuale, din plata neefectuată, până la îndeplinirea efectivă a obligaţiilor.

9.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, da dreptul părții lezate de a considera contractul de drept reziliat şi de a pretinde plata de daune-interese. minimale în cuantum fix de 40 euro (calculat la cursul stabilit de BNR la data efectuării plăţii), din prima zi de întârziere, indiferent de durata întârzierii. În acest caz, rezilierea contractului va opera de drept la data menţionată în notificarea scrisă prealabil, fără punerea în întârziere şi fără îndeplinirea unei alte formalităţi prealabile.   
9.4 Achizitorul își rezervă dreptul de a renunţa oricând la contract, printr-o notificare scrisă, adresatăfurnizorului, fără nicio compensaţie, dacă acesta din urma dă faliment, cu condiţia ca aceasta anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

9.5. Furnizorul poate solicita operatorului de distribuție întreruperea alimentarii cu energie electrică a consumatorului, cu un preaviz de 5 zile lucrătoare, pentru următoarele cazuri:

a)depăşirea puterii aprobate prin avizul tehnic de racordare;

b) neachitarea facturilor emise de furnizor/operatorul de reţea;

c) împiedicarea sub orice forma a delegatului împuternicit al operatorului de reţea/furnizorului de a monta, a verifica, a înlocui grupurile de măsura sau de a citi înregistrările acestora, de a verifica şi a remedia defecţiunile în instalaţiile care sunt proprietate a operatorului de reţea, atunci când acestea se afla pe teritoriul consumatorului, de a verifica instalaţiile proprii ale consumatorului, situate în amonte de alt consumator;

d) consumatorul nu respectă programul convenit pentru întreruperi în scopul executării reviziilor tehnice ale instalaţiei de racordare la reţea, a altor lucrări în instalaţiile operatorului de reţea sau refuză să participe la întocmirea acestor programe;

e) consumatorul nu a luat la termenele convenite cu operatorul de reţea/furnizorul măsurile de limitare a perturbațiilor până la valorile normate;

f) nerespectarea limitelor zonelor de protecţie şi de siguranța pentru reţelele şi instalaţiile electrice;

g) racordarea unui subconsumator de către consumator la instalația proprie fără acordul furnizorului/operatorului de reţea;

h) alte cazuri prevăzute de reglementările legale în vigoare.

9.6. Operatorul de distribuție va întrerupe alimentarea cu energie electrică a consumatorului fără preaviz, în următoarele cazuri:

1. în caz de consum fraudulos de energie electrică;
2. împiedicarea repetată a accesului delegatului împuternicit al operatorului de distribuție în instalaţiile de utilizare ale consumatorului în scopul de a culege datele necesare pentru recalcularea consumului, în cazul constatării unor situaţii care conduc la înregistrarea eronată a consumului de energie electrică;
3. consumatorul nu aplică reducerea puterii absorbite cerută de către Operatorul transport şi de sistem în regim de restricţii, conform contractelor şi normativelor, în termenii prevăzuţi de acestea;
4. pentru executarea unor manevre şi a unor lucrări impuse de situaţii de urgenţă, inclusiv pentru evitarea periclitării vieţii şi a sănătăţii oamenilor;
5. pentru prevenirea sau limitarea extinderii avariilor echipamentelor electroenergetice în zone de reţea electrică sau la nivelul întregului SEN.

9.7. Cheltuielile efectuate de către furnizor pentru deconectarea şi reconectarea la reţea a consumatorului vor fi suportate de consumator, cu excepţia cazurilor când acestea nu se datorează culpei consumatorului.

***10. Denunţarea unilaterală, suspendarea şi încetarea contractului***

10.1 Achizitorul îşi rezervă dreptul de a denunţa unilateral contractul, printr-o notificare scrisă adresată furnizorului, fără nicio compensaţie, dacă acesta din urmă dă faliment, este în insolvenţă şi se află sub incidenţa art. 86 din Legea nr. 85/2006 privind procedura insolvenţei sau este în situaţie de forţă majoră atunci când existenţa forţei majore şi efectele sale asupra executării obligaţiilor comerciale sunt avizate în conformitate cu dispoziţiile Legii nr. 335/2007, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor, în ceea ce priveşte partea de contract deja executată. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

10.2 În condiţiile înregistrării imprevizibile a indisponibilităţii fondurilor bugetare destinate executării contractului, părţile contractante vor stabili de comun acord suspendarea executării contractului sau încetarea acestuia, pentru a evita afectarea intereselor legitime ale uneia sau ambelor părţi.

10.3 În condiţiile în care, pe parcursul executării contractului, furnizorul solicită ajustarea preţului la o valoare pentru care achizitorul nu se poate angaja bugetar, acesta are dreptul de a denunţa unilateral contractul, printr-o notificare scrisă adresată furnizorului, fără nicio compensaţie. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

10.4 Furnizorul va întrerupe consumatorului furnizarea energiei electrice în cazul în care contractul expiră.

10.5 Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, autoritatea contractantă are dreptul de a denunța unilateral contractul subsecvent de achiziție publică în perioada de valabilitate a acestuia în una dintre următoarele situații:

1. furnizorul se află, la momentul atribuirii acordului cadru, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;

b) acordul cadru nu ar fi trebuit să fie atribuit furnizorului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

***11****.****Amendamente***

**11.1 -** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional,  în conformitate cu art. 221 și art. 222 din L.98/2016.

#### Clauze specifice

**12. *Modalităţi de facturare***

12.1 ***Furnizorul*** *va emite factura la prețurile prevăzute în contract, o dată pe lună (fără factură de avans, fără garanţii)*  *în intervalul 01 – 15* *ale lunii următoare lunii de consum pentru luna precedentă şi va fi transmisă prin SFTP (Secure File Transfer Protocol) în termen de 24 de ore de la emiterea facturii, prin fax sau e-mail (factura electronică) şi prin poştă, astfel încât să ajungă la adresa de corespondenţă până pe 15 ale lunii următoare lunii de consum; achizitorul va achita factura în termen de 30 zile de la data emiterii cu excepția instituțiilor publice din domeniul sănătății și entităților publice care furnizează servicii medicale de sănătate, parte a asocierii, pentru care termenul legal de plată este de cel mult 60 zile calendaristice de la data primirii facturii, în conformitate cu prevederile art. 6 alin. (4) și art. 7 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare;* ***factura de decontare a energiei electrice va cuprinde, detaliat pentru fiecare punct de consum, prezentate în mod vizibil*, următoarele:**

- datele de identificare şi de contact ale furnizorului, inclusiv o adresă de e-mail;

- datele de identificare ale clientului final, adresa locului de consum şi adresa de facturare, în cazul în care aceasta este diferită faţă de adresa locului de consum;

- codul de identificare a locului de consum;

- codul unic de identificare a punctului de măsurare;

- numărul şi data emiterii facturii;

- perioada de facturare;

- cantitatea de energie electrică consumată (în MWh);

- data scadentă a plăţii;

- unităţile de măsură şi preţurile aplicate pentru fiecare mărime de facturat;

- preţul de furnizare, exprimat în lei/MWh;

- valoare tarife reglementate (taxă TG, taxă TL, taxă SS, tarif distribuţie);

- valoarea de plată pentru fiecare produs/serviciu facturat;

- intervalul de timp şi modalitatea prin care clientul poate transmite indexul autocitit;

- indexul grupului de măsurare folosit la începutul şi sfârşitul perioadei de facturare pentru determinarea cantităţii de energie electrică; în cazul clientului final la care intervalul de citire de către OR este mai mare decât perioada de facturare se va preciza modul prin care a fost determinat indexul, respectiv citire de către OR/autocitire de către clientul final/estimare pe baza convenţiei de consum/istoric de consum;

- certificate verzi, contribuţia pentru cogenerarea de înaltă eficienţă, TVA, acciza şi alte taxe prevăzute de legislaţia în vigoare;

- valoarea totală de plată, inclusiv cu TVA;

- modalităţile de plată a facturii;

- datele de contact ale punctului unic de contact/punctelor de informare regională/locală ale furnizorului;

- numărul de telefon pus la dispoziţie de către OR la care este racordat locul de consum la care clientul final poate sesiza direct OR întreruperile în alimentarea cu energie electrică;

- intervalul de timp pentru citirea indexului contorului de către reprezentantul OR;

- informaţii privind posibilitatea schimbării furnizorului;

- informaţii privind drepturile clienţilor finali în ceea ce priveşte soluţionarea alternativă a litigiilor, inclusiv datele de contact ale entităţii responsabile;

- obligaţii de plată neachitate, dacă este cazul.

12.2. În cazul în care data scadenței este o zi nelucrătoare, termenul se consideră împlinit în prima zi lucrătoare următoare.

**13. *Condiţii de livrare***

13.1 Condiţia de livrare: **franco-depozit beneficiar**.

13.2 Cantitatea estimată de energie electrică ce urmează să fie livrată achizitorului de către furnizor pe fiecare loc de consum este prevăzută în anexa la prezentul contract.

13.4 Asigurarea produsului de transport/distribuţie a energiei electrice cade în sarcina furnizorului.

13.5 Orice alte cheltuieli, alte taxe şi comisioane legate de piaţa de echilibrare a energiei electrice necesare îndeplinirii contractului de furnizare, cad în sarcina exclusivă a furnizorului, cu excepţia introducerii de către autoritatea reglementatoare a unor noi taxe.

13.6 Determinarea puterilor maxime şi a cantităţilor de energie electrică furnizate se face pe baza indicaţiilor grupurilor de măsurare/contoarelor pentru decontare existente, sau instalate de către furnizor. Citirea grupurilor de măsurare/contoarelor pentru decontare se va face lunar, consemnându-se cantităţile de energie electrică livrate.

13.7 Energia electrică furnizată conform prevederilor prezentului contract este măsurată în conformitate cu Codul de măsurare a cantităţilor de energie electrică aprobat prin Ordinul ANRE nr.103/2015.

13.8 Achizitorul sau operatorul de distribuţie vor realiza comunicarea datelor necesare Operatorului Comercial pe toata durata contractului.

***14. Ajustarea preţului contractului***

14.1 Preţul propriu de livrare este ferm pe toată durata derulării contractului subsecvent, la acesta adăugându-setarifele reglementate, acciza, contribuţia pentru cogenerarea de înaltă eficiență, certificate verzi şi TVAși este exprimat în lei.

*Preţul contractului* subsecvent se poate modifica, **ajustarea făcându-se în limita modificărilor aprobate de ANRE** a tarifelor reglementate (transport, serviciul de sistem, distribuţie şi administrare piaţă), a accizei, contribuţiei pentru cogenerarea de înaltă eficienţă şi valorii certificatelor verzi (calcul valoare/mod de facturare) precum şi altorprevederi legale incidente(ordine, decizii, etc).

***15. Forţa majoră***

15.1 Forţa majoră este constatată de o autoritate competentă.

15.2 Forţa majoră exonerează părţile contractante de îndeplinirea obligaţiilor  
asumate prin prezentul contract, pe toată perioada în care aceasta acţionează.

15.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.4 Partea care invocă forţa majoră trebuie să notifice acest lucru în scris celorlalte părți în termen de 48 de ore de la apariţia acesteia, cu confirmarea organului competent de la locul producerii evenimentului ce constituie forţa majoră.

15.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

15.6 Dacă forţa majoră acţionează sau se estimează că va acţiona o perioadă mai mare de o lună, fiecare parte are dreptul să notifice celeilalte părţi încetarea de plin drept a contractului, fără ca una dintre părţi să poată pretinde celeilalte daune-interese.

***16. Caracterul confidenţial al contractului***

16.1 O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia, unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a - şi îndeplini obligaţiile contractuale.

16.2 Dezvăluirea oricărei informaţii faţă de persoane implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

16.3 O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă, sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

c) partea contractantă a fost obligată legal să dezvăluie informaţia.

***17. Soluţionarea litigiilor***

17.1 Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

17.2 Dacă, după 15 de zile de la începerea acestor tratative achizitorul, beneficiarul şi furnizorul nu reuşesc să rezolve în mod amiabil o divergenţă contractuală, fiecare poate solicita ca neînţelegerea să se soluţioneze de către instanţele judecătoreşti competente din București, Romania.

***18. Limba care guvernează contractul***

19.1 Limba care guvernează contractul este limba română.

***19. Comunicări***

19.1Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat în momentul transmiterii şi în momentul primirii.

19.2 Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

19.3 Furnizorul trebuie să asigure o comunicare permanentă cu consumatorul în vederea:

* rezolvării unor situaţii de urgenţă şi neprevăzute ce ar putea să apară;
* acordării de informaţii solicitate de consumator.

În acest sens, Furnizorul trebuie să pună la dispoziţia Achizitorului un punct unic de contact pentru anunţarea facilă a oricărei probleme apărute în furnizarea de energie electrică. La înştiinţarea telefonică a unei avarii sau a oricărei alte probleme, Achizitorul va primi un număr de înregistrare. În cazul sesizărilor ce vizează avarii sau întreruperi ale furnizării cu energie, Furnizorul are obligaţia intervenirii imediate pentru înlăturarea cauzelor ce au generat întreruperea furnizării cu energie electrică, în conformitate cu reglementările în vigoare.

Totodată, Furnizorul trebuie să pună la dispoziţia autorităţii contractante numele, numerele de telefon şi adresele de e-mail ale persoanelor responsabile de contract, respectiv ale Managerului de contract şi ale inginerului energetic responsabil de contract, care să fie capabile să ofere consultanţă cu privire la buna desfăşurare a contractului subsecvent.

***20. Legea aplicabilă contractului***

20.1 Contractul va fi interpretat conform legilor din România.

Părţile au înţeles să încheie prezentul contract în 2 (două) exemplare.

**Anexa nr. la contractul nr. ........................ din .........................**

**LISTA CU**

**CANTITĂȚILE ȘI PREȚUL CONTRACTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Denumire produs** | **Nivel tensiune** | **Cant.** | **Preț propriu de furnizare** | **Preț final cu toate taxele și tarifele, fără TVA** | **Valoare fără TVA** | **Valoare cu TVA** |
| **0** | **1** | **2** | **3** | **4** | **5** | **6(3x5)** | **7** |
| **1** | **Energie electrică** | **JT** | **44,25** | **241,00** | **551,94** | **24.423,6** | **29.064,09 lei** |
| **2** |  |  |  |  |  |  |  |
| **TOTAL** | | | | | | **24.423,6** | **29.064,09 lei** |

**Anexa nr. la contractul nr. ................. din ........................**

**Tabel cu locaţiile și GRAFIC DE PLĂŢI**

|  |  |  |  |
| --- | --- | --- | --- |
| **Nr. crt.** | **Adresă loc consum** | **POD** | **Termenul de plată** |
| **1** | Sediu  I.S.U. „PETRODAVA” NEAMŢ, localitatea Piatra Neamt, strada Cuejdi nr. 34, jud. Neamt | EMO1833057 | Conform Legii nr. 72 din 28 martie 2013 privind măsurile pentru combaterea întârzierii în executarea obligațiilor de plata a unor sume de bani rezultând din contracte încheiate între profesioniști și între aceștia și autorități contractante. |
| **2** | Poligon  I.S.U. „PETRODAVA” NEAMŢ, localitatea Piatra Neamt, Aleea Brazilor , jud. Neamt | EMO3273554 |
| **3** | Detaşament de pompieri Piatra Neamţ – garaj autospeciale şi linie întreţinere echipamente individuale, din strada Cuiejdi, nr. 34, municipiul Piatra Neamț, județul Neamț | EMO3886310 |
| **4** | I.S.U. „PETRODAVA” NEAMŢ - Detașamentul de pompieri Roman, localitatea Roman, strada Stefan cel Mare nr. 261, jud. Neamt | EMO1826947 |
| **5** | I.S.U. „PETRODAVA” NEAMŢ - Detașamentul de pompieri Târgu Neamț, localitatea Târgu Neamț, strada Nucilor nr. 12, jud. Neamț | EMO1803406 |
| **6** | I.S.U. „PETRODAVA” NEAMŢ - Detașamentul de pompieri Târgu Neamț - Garda de Intervenție nr.2 Poiana Teiului, comuna Poiana Teiului, jud. Neamț | EMO1846849 |